b'\n_START_ARTICLE_\nAlbi, Tarn\n_START_SECTION_\nGeografija\n_START_PARAGRAPH_\nKraj le\xc5\xbei v ju\xc5\xbeni Franciji ob reki Tarn.\n_START_SECTION_\nZgodovina\n_START_PARAGRAPH_\nPrva naselitev ozemlja sega  v \xc4\x8das bronaste dobe._NEWLINE_Med rimsko zasedbo Galije leta 51 pred na\xc5\xa1im \xc5\xa1tetjem se je kraj imenoval Civitas Albigensium, po prebivalcih Albigeois._NEWLINE_Leta 843 je oblast nad mestom prevzel frankovski kralj Karel Ple\xc5\xa1asti._NEWLINE_Kraj je bil v srednjem veku trdnjava novoustanovljene verske lo\xc4\x8dine katarov, zaradi tega je bil med albi\xc5\xbeanskimi vojnami (1209-1229) skoraj popolnoma uni\xc4\x8den, katari pa izgnani._NEWLINE_Leta 1678 je Albi postal sede\xc5\xbe istoimenske nad\xc5\xa1kofije.\n_START_SECTION_\n\xc5\xa0port\n_START_PARAGRAPH_\nV mestu je med letoma 1933 in 1955 potekala dirka za Veliko nagrado Albija, na kateri je s tremi zmagami najuspe\xc5\xa1nej\xc5\xa1i francoski dirka\xc4\x8d Louis Rosier.'